Karneval 2009
Fašiangy a karneval - to patrilo v minulosti a patrí v súčasnosti k sebe.Sprievod v maskách a zábava pozývajú ľudí v období vrcholiacej zimy k zábave, k hrám, tancom a piesňam. V období karnevalov si každoročne pripomíname, že život človeka nie je len práca a povinnosti. ale že k pocitu vyváženosti života rovnako patrí zábava a uvoľnenie. Dňa 15. februára 2009 v našej materskej škole bol deň radosti a zábavy - prišiel k nám KARNEVAL.
Za maskami sa skrývali rozžiarené očká našich detí a miestnosti jedálne sa postupne zapĺňali aj ich rodičmi a starými rodičmi, ktorí prišli nedeľné popoludnie stráviť so svojimi deťmi zábavou, tancom a neodmietli ani pozvanie svojich detí do súťaže. Do tanca nám hral Marek a o zábavu sa postarala Snehulienka. Ďakujeme všetkým, ktorí pre nás tento karneval pripravili - rodičom za krásne masky, mamkám, ktoré pripravili pre nás občerstvenie, pani učiteľkám za peknú výzdobu škôlky a pani riaditeľke za program a organizáciu karnevalu. Tohtoročný karneval nám bude pripomínať obrázok, ktorý sme dostali ako odmenu za masku a za to, že sme sa skvele zabávali. Škoda len, že priestory jedálne neboli väčšie lebo nám bolo trochu pritesno - bolo nás približne 140.
Tešíme sa na ďalší karneval.
Deti z MŠ.